Το τηλέφωνό το είχα 1,5 χρόνο εγώ και τους τελευταίους μήνες το χρησιμοποιεί η σύζυγος. Η ποιότητα κατασκευής και η ευχρηστία είναι αδιαμφισβήτητα. Στα 256 gb εννοείται πως πολύ δύσκολα θα αντιμετωπίσει κανείς πρόβλημα "χώρου" και η ταχύτητα του είναι ικανοποιητική ακόμη και σε σχέση με πιο σύγχρονες συσκευές. Το πάνελ του δεν είναι κάτι φοβερό πλέον και η κάμερα του το ίδιο. Ωστόσο, οι επιδόσεις του είναι αξιοπρεπείς και σε αυτούς τους τομείς. Αν αξίζει να το πάρει κανείς σήμερα; Αν έχει πολλές  εφαρμογές για ios ή αν δεν θέλει να αλλάξει λειτουργικό, τότε ναι. Σε αντίθετη περίπτωση, ίσως θα πρέπει να κοιτάξει και σε πιο σύγχρονες εναλλακτικές. Άλλωστε οι διαφορές σε ποιότητα/ευχρηστία είναι πια πολύ μικρές.